અમદાવાદ: નારોલ-લાંભા રોડ પર યોજવામાં આવેલા આનંદ મેળામાં રાખવામાં આવેલું વિશાળ ચકડોળ તૂટતા 2 લોકોના મોત નીપજ્યા છે. આ ઉપરાંત 4 લોકોને નાના-મોટા પ્રમાણમાં ઈજાઓ પણ પહોંચી છે. ઈજાગ્રસ્તોને સારવાર અર્થે મણિનગર ખાતે આવેલી LG હોસ્પિટલમાં લઈ જવામાં આવ્યા છે. ચકડોળ કઈ ખામીના કારણે તૂટ્યું તે વિશે હજુ કોઈ પૂરતી જાણકારી મળી શકી નથી. આ ઉપરાંત મૃતકો વિશે પણ કોઈ જાણકારી મળી શકી નથી. દુર્ઘઘટના બાદ પોલીસ ઘટનાસ્થળે પહોંચી ગઈ હતી અને ઈજાગ્રસ્તોને સારવાર અર્થે હોસ્પિટલ મોકલવામાં આવ્યા છે. મેળાના આયોજકો સામે પણ કાર્યવાહી કરવા માટે પોલીસે કામગિરી હાથ ધરી છે.